Árpádin silta

Árpádin silta (unk. Árpád híd) on Tonavan ylittävä silta Unkarin pääkaupungissa Budapestissä, joka avattiin 7. marraskuuta 1950. Se sijaitsee Margitinsaaren pohjoispäässä ja yhdistää Budan ja Pestin toisiinsa. Árpádin silta on pääkaupungin pohjoisin silta ja oli vuoteen 2008 asti koko Unkarin pisin silta, kunnes Megyerin silta avattiin. Sen pituus ajoluiskineen on noin kaksi kilometriä, kaariaukkojen ulkoreunojen väli 928 metriä. Silta on saanut nimensä Unkarin ensimmäisen hallitsijan, ruhtinas Árpádin mukaan. Lähteet Aiheesta muualla Kuvia tai muita tiedostoja aiheesta Árpádin silta Wikimedia Commonsissa